Document ID: /roh_data/filtered/fineweb-2-filterrobots_roh.jsonl.gz/55941

La SIBLA ei la gasetta da tscheiver da Mustér. Siblus pren sut la marella ils schabetgs dalla vischnaunca da Mustér e contuorn. El fa quei cun in rispli magari git, aschia ch'ei peztga bravamein a certas convischinas ni certs convischins.
Siblus pren era bugen encunter schabetgs da vus. Vus saveis annunziar quels cun emplenir ora quei formular. Annunzias anonimas vegnan denton buca risguardadas. Vinavon decida la redacziun sche la contribuziun vegn insumma stampada ni midada.
La SIBLA dat ei da cumprar ellas stizuns dil vitg (Mustér, Tujetsch, Sumvitg e Trun) ina jamna avon il tscheiver ni lu dront il til da tscheiver a Mustér per 8.00 francs. Cun cumprar la Sibla sustegnis vus il tscheiver da Mustér.
La Sibla 2023 ei cumparida. In grond engraziel a LQ per igl artechel.